MAALISKUU 2020
Hyvää huomenta. On 14. maaliskuuta, ja kello on kuusi.
Olemme lennolla vapauteen.
Jätämme Kanadan -
ja suuntaamme kohti Los Angelesia.
Isoäiti on täällä. Hei, isoäiti.
Pulalla on pallo suussa.
En tiedä, miten meille olisi käynyt, jos emme olisi lähteneet silloin.
Turvamiehet olivat lähdössä. Kaikki tiesivät, missä asuimme.
Archie, sano hei. Menemme sinne, mistä äiti on kotoisin.
Tilanne oli heille hyvin stressaava. Heidän piti tavallaan paeta.
Tilanne on nyt tällainen.
Kiitos erään upean ystävän, jota emme ole koskaan tavanneet.
Hän uskoo meihin ja haluaa auttaa.
HARRY JA MEGHAN
Kerro, miten tutustuit Meghaniin.
En seuraa kuninkaallisia.
En kiinnitä juurikaan huomiota heihin.
Mutta sitten näin jonkin jutun hänen isästään.
…esiintyy paparazzeille… -Hänelle maksettiin kuvista…
Juttu on kaikkien lehtien etusivuilla, ja siitä otetaan kaikki irti.
Jos isäni toimisi niin, olisin loukkaantunut.
Minusta on uskomatonta, että nainen löytää elämänsä rakkauden,
vieläpä prinssin, ja joutuu sitten keskelle sellaista hullunmyllyä.
Hän olisi tarvinnut perheen tukea, mutta isä toimikin häntä vastaan.
Paljastimme juuri mehevän jutun.
Viesti on selvä, Meghanin isä ei osallistu häihin.
Kun oma elämäni muuttui ja aloin menestyä,
joidenkin perheeni jäsenten käytös muuttui. Tiedän sen tuskan.
Koin empatiaa häntä kohtaan.
Ennen häitä lähetin hänelle viestin,
jossa ilmaisin tukeni hänelle.
Totesin elämän valmistelleen häntä sitä hetkeä varten. Niin luulin.
Tutustuin Tyleriin silloin. En ollut koskaan tavannut häntä.
Hän kirjoitti ja kertoi rukoilevansa puolestani -
ja olevansa valmis auttamaan tarvittaessa.
Kuukaudet vierivät.
No niin. Tule.
Kerran sitten soitin hänelle Kanadasta.
Viimein useiden vuosien jälkeen puhuimme ensimmäistä kertaa.
Olin aivan hajalla. Itkin silmät päästäni.
Joskus on helpompi avautua jollekulle, joka ei tiedä mistään mitään.
Silloin kävi niin.
Kuulin, että häntä pelotti. Sen kuuli hänen äänestään.
Kysyin, mitä hän pelkäsi.
Hän veti syvään henkeä ja alkoi luetella asioita, joita pelkäsi.
Kaikki pelot olivat perusteltuja.
Olin seurannut kuninkaallisia lähinnä Dianan kuoleman aikoihin.
Saisimmeko yhden kuvan? -Ei käy.
En ikinä unohda näkyä, kun Diana kävelee lentokentällä.
Hänellä on tennismaila kasvojen edessä,
ja hän yrittää päästä pois häntä piirittävien toimittajien luota.
Tajusin silloin, että avioeron jälkeen hänet heitettiin susille.
Ulos. -Ulos.
Nyt ulos. -Mukavaa matkaa.
Oli ikävää sanoa Meghanille, että hän oli syystäkin peloissaan.
En olisi halunnut todeta sellaista, mutta en voinut valehdellakaan.
Hän pelkäsi tuhoutuvansa tai sekoavansa -
tai muiden saavan hänet uskomaan niin.
Kansan mielestä kaikki on Meghanin syytä.
Hän on kontrolloiva. -Tuuli on kääntynyt.
Äitiäni pahoinpideltiin vuosikausia. Tiedän, miltä kaltoinkohtelu näyttää.
Moni pöyristyi, kun vertasin tilannetta äitini kokemuksiin.
Meghania ja Harrya kohdeltiin kaltoin.
He ärsyttävät tahallaan. -Kuningatar tulee pettymään suuresti.
Oli pimittänyt… -…ei tiennyt lausunnosta.
Instituutio toimi kuten väkivallantekijä lähisuhteessa.
Rahantulo katkaistiin, ja turvamiehet vietiin,
jotta uhrit saataisiin takaisin ruotuun.
He kuitenkin pitivät päänsä ja totesivat:
"Hitot palatsista, nyt häivytään." Se teki minuun vaikutuksen.
Pidimme yhteyttä, ja hässäkän keskellä Tyler kysyi, voisiko jotenkin auttaa.
VANCOUVERINSAARI, KANADA
Noin viikkoa ennen pandemiasulkuja -
olimme jumissa asunnossa, jonka sijainnin koko maailma tiesi.
Ilman turvahenkilöstöä.
He halusivat vain olla vapaita ja elää rauhassa elämäänsä..
Heillä ei ollut mitään suunnitelmaa, vaikka moni luuli niin. Ei mitään.
VARHAIN AAMULLA 14. MAALISKUUTA 2020
Tyler tarjosi meille turvaa ja talonsa käyttöömme.
Vastasin, että viikko riittää. Sitten etsisimme oman paikan.
Hän vaati, että jäisimme niin pitkäksi aikaa kuin tarve vaati.
Hän lupasi huolehtia turvallisuudestamme oleskelumme ajan.
Ensimmäiset kuusi viikkoa saimme kävellä täällä näin rauhassa.
Olimme täällä yhdessä. Kävelytimme Archieta käsistä näin.
Käveleskelimme, ja koirat juoksivat ympäriinsä.
Olitte nähneet talosta vain videon. -Olit kuvannut portilta etuovelle.
Näimme myös suihkulähteen. Totesimme, että kelpaa meille.
Mitä jos minulla olisi ollut kamala maku? Pyöreä sänky ja strippaustanko.
Ei sillä olisi ollut väliä.
Tarvitsimme epätoivoisesti jonkin paikan…
Jonne asettua. -Niin.
Meillä oli muistaakseni 13 matkalaukkua.
Annoit luvan olla pitkään. Jäisimme ehkä pysyvästi.
Hyvä poika, Guy.
Viimeinkin pieni maistiainen vapautta.
Miltä tuntuu, rakas?
Käännä kamera.
Sillä lailla. -Herra ohjaaja.
Se oli taivaallista. Kukaan ei tiennyt, missä olimme.
Yritän bongata turvamiehen. -Tosi jännää.
Missä hän on? -Matt on maastoutunut.
Näetkö? Hän on tuolla.
Upea paikka. Pysymme piilossa, ja vaikka eletään korona-aikaa,
voimme silti kävellä koirien kanssa ja elää melko normaalia elämää.
Tule. -Mennään kotiin Archien luo.
Olemme olleet…
Minun perheeni.
Sillä ei ollut minulle merkitystä, minne he menivät.
Halusin, että he ovat onnellisia ja että voisin olla heidän kanssaan.
Oli mahtavaa, etteivät he enää asuneet pitkien lentojen päässä.
Kävelläänkö?
Archie otti ensiaskeleensa täällä.
Tämä talo oli… -Tässä.
Juuri tässä.
Mitä teet, rakas?
Teemme ilmapallokaarta Archien yksivuotisjuhlaan.
Se ei näytä kaarelta. -Siitä tulee kaari.
Tuleeko? -Nämä pitää puhaltaa.
Käytä noita. Ja noudata ohjeita.
Mahtavaa.
HYVÄÄ SYNTYMÄPÄIVÄÄ
Olimme siellä kuusi viikkoa salaa. Perheeni luuli, että olin Kanadassa.
Tarkistin netistä joka päivä, oliko asia paljastunut.
Juttelimme usein. He viihtyivät, ja sain heiltä videoita.
Poikamme täytti tänään vuoden.
Ulkona on kaunista. -Upean näköistä.
Tämä ei ole koti, mutta olemme kiitollisia.
Periaatteessa tämä voisi olla.
Tyler Perry liittyy seuraamme Atlantasta.
On uutisoitu, että Meghan ja Harry asuvat talossasi Los Angelesissa.
Miten he ovat viihtyneet?
Puhutko englantia? -Valitan.
En kuule sinua. Ei kuulu, Gail. Olen pahoillani. Pätkii kovasti.
Olemme täällä kaksi päivää Archien syntymäpäivien jälkeen.
Ja päivä Mailin jälkeen.
Lehti julkaisi jälleen sijaintimme sivustollaan.
PRINSSI HARRY TYLER PERRYN KARTANOSSA
Kanadan-kotimme sijainti paljastui kuudessa viikossa.
Tylerin talon kanssa kesti saman verran.
Näytän teille, mitä meidän pitää nyt tehdä.
Nämä isot paalut ovat osa aitaa,
joka rakennetaan, etteivät paparazzit voi kuvata meitä 300–400 metrin päästä.
Tämä on niin naurettavaa ja absurdia,
että tälle on vain pakko nauraa. Ihan hullua.
Kello on kohta viisi aamulla. Archie heräilee tämän takia.
Tuolla ne kiertelevät.
Mikä heitä oikein vaivaa?
Olen asunut talossa vuosia.
Kanjonin toisella puolen asuu kuuluisuuksia.
Kukaan heistä ei ollut ennen nähnyt sellaista hyökkäystä.
Haz, onko äitini ulkona Archien kanssa?
Helikopterit pörräsivät aamusta iltaan.
Tämän päivän toinen.
Ja dronet.
Tarkistimme aidan joka päivä. usein sitä oli leikelty.
Ihmiset tunkeutuivat minun tontilleni.
Minun piti asentaa kameroita tuonne mäelle ja istuttaa puita.
Tilanne oli pähkähullu.
Mitä sinä teet?
Kirjoitan asioita ylös -
taistellakseni lehteä ja koko hullunmyllyä vastaan.
Kanne Associated Newspapersia eli Mailin omistajaa vastaan -
koski kirjettäni isälleni.
Lehti rikkoi lakia julkaisemalla kirjeen.
Kyse on siitä. Halusin anteeksipyynnön ja lupauksen, ettei sama toistuisi.
Siinä kaikki.
Sen sijaan -
lehti päätti rahastaa.
Sen sivustolle tehtiin minulle oma välilehti.
Se on täynnä juttuja kanteen käsittelystä.
Asioita väännellään ja käännellään lukijoiden mielipiteiden muokkaamiseksi.
Täällä väitetään, että kaikki on vain osa pyrkimystäni -
hankkia parempi maine.
Lehden asianajajat vaativat haltuunsa tietoja -
sähköpostistani ja puhelimestani seuraavien seikkojen perusteella:
"Rakastan sinua.
Archie. Kate.
William."
Afrikka. -"Afrikka."
Anteeksi mitä? Miten ne liittyvät tähän kanteeseen?
Rakkaalle vaimolleni on juuri lähetetty tiivistelmä Mailin älyttömästä jutusta.
Archie ei ollut edes syntynyt, kun lehti julkaisi kirjeeni.
He ansaitsevat meillä omaisuuden.
Lehdistö ei tyydy mihinkään.
Lehti käyttää jopa yksityisyydensuojaa koskevaa kannetta -
hankkiakseen lisää yksityisiä tietoja.
Äitini sanoi aina,
että jos joutuu juorulehtien kynsiin, on luultavasti toiminut oikein.
Olen aina kokenut tämän asian taistelun arvoiseksi.
KUNINKAALLISELTA PARILTA UUSIA AVAUTUMISIA
Iltapäivälehdet väittävät,
että julkisuuden henkilöillä ei ole oikeutta yksityisyyteen.
PALJASTUKSIA OIKEUDESTA
The Mail on Sunday puolusti toimintaansa kynsin hampain.
Puolustus vetosi vaikka mihin.
Kuten siihen, ettei Meghanilla hovin jäsenenä ole yksityisyydensuojaa.
Jopa siihen, että hänen olisi pitänyt olla kiltimpi isälleen.
"Monien mielestä…"
Meghan ja minä viestittelimme kello yksi tai kolme aamuyöstä.
Hän oli hereillä eikä pystynyt nukkumaan,
koska hän mietti juttua ja veroa, jonka se vaati.
Pariskunnan sota iltapäivälehtiä vastaan yltyy.
Oikeudessa Harry ja Meghan joutuvat paljastamaan lisää yksityisasioita.
On aika nurinkurista…
Tiesin, miten paljon viimeisimmät käänteet aiheuttivat stressiä Meghanille.
Mail aikoi väittää, että Meghanin ystävät -
olisivat jo kertoneet kirjeestä People-lehteen -
ja että Meghan olisi antanut luvan haastatteluun.
Meghan kieltää osallisuutensa viiden ystävänsä haastatteluun.
En tiedä, kuinka pitkä koko artikkeli oli, mutta siinä oli -
muutama lause, jotka liittyivät isääni ja siihen, että olin tavoitellut häntä.
Tiesimme, että Meghan oli kirjoittanut isälleen.
En huomannut artikkelissa kohtaa, jossa joku mainitsisi kirjeen.
People-lehden maininta isän kirjeestä sai isän luovuttamaan sen Mailille.
Toimimme pelkästä rakkaudesta ja hyvässä tarkoituksessa,
mutta esiin nostettiin yksi pieni asia,
jonka takia juttu muuttui aivan muuksi.
Lehti väitti valheellisesti Meghanin hyväksyneen People-lehden haastattelun.
Sen perusteella hän oli muka samalla luopunut oikeuksistaan -
kirjeen suhteen.
VIISI YSTÄVÄÄ
Associated vaati, että Meghanin ystävien -
henkilöllisyydet pitäisi paljastaa jutun takia.
Kieltäydyin ehdottomasti.
Minulle oli tärkeää suojella heitä, sillä hekin yrittivät suojella minua.
Tämä tapahtui samalla viikolla, kun muutimme Santa Barbaraan.
Ajoin asunnolle valmiina auttamaan muutossa.
Meg seisoi ulkona odottamassa ja näin hänestä, että jokin oli vialla.
Hän esitteli taloa, mutta tunnelma oli outo. Sitten hän sanoi,
että häneen sattui.
Hän vain romahti lattialle Archie sylissään…
Olin raskaana enkä saanut nukuttua.
Ja -
ensimmäisenä aamuna uudessa kodissa sain keskenmenon.
Uskon, että vaimoni sai keskenmenon sen takia, mitä Mail teki.
He näkivät kaiken.
Voimmeko olla varmoja, että keskenmeno johtui siitä?
Emme tietenkään.
Mutta kun yhdistetään oikeusjuttu, unenpuute ja raskausaika…
Se, miten pitkällä raskaus oli…
Oma näkemykseni on, että keskenmeno oli seurausta lehden armottomuudesta.
HEINÄKUINEN AAMU ALKOI KUTEN KAIKKI MUUTKIN AAMUT.
TEE AAMUPALAA. RUOKI KOIRAT. ETSI PUUTTUVA SUKKA. NOSTA VÄRILIITU.
TAKERRUIN ENSIMMÄISEEN LAPSEENI TIETÄEN, ETTÄ MENETÄN TOISEN.
Minusta hän oli reipas ja urhea.
Se ei yllättänyt minua, sillä sellainen hän on aina.
Niin.
NELJÄ KUUKAUTTA MYÖHEMMIN
YHTEISET MENETYKSEMME
Kun kerron asioista, joihin liittyy haavoittuvaisuutta…
Esimerkiksi keskenmeno on asia, josta moni tuntee häpeää.
Sellainen kuuluu elämään. Niistäkin asioista saa puhua.
Voisin päättää pysyä niistä hiljaa tai sitten todeta,
että ikävästä kokemuksesta voi löytää hyvää auttamalla muita.
Sitä vartenhan täällä ollaan. Luomassa yhteyksiä muihin.
MYÖHEMMIN MAKAAN SAIRAALASSA JA PIDÄN MIESTÄNI KÄDESTÄ
On liikuttavaa lukea, miten hän on sairaalassa prinssi Harryn kanssa.
Surun keskellä hän miettii, mitä sanoisi miehelleen ja kysyy:
"Oletko kunnossa?"
Se kysymys on tuttu jokaiselle. Kysymmekö sitä riittävän usein?
Kirjoituksellaan hän haluaa rohkaista ihmisiä tukemaan toisiaan -
"meille kaikille yhteisenä kivun ja menetysten vuonna".
Buckinghamin palatsi kertoo, ettei se kommentoi hyvin yksityistä asiaa.
Archie, tule tervehtimään.
Sano hei Jamesille. -Hei, James.
Michaelille. -Hei, Michael.
Ja Christinelle. -Hei, Christine.
Hienosti meni. -Hyvä.
Viikko on ollut kiireinen. -Varsinainen viikko.
He halusivat jatkaa hovista riippumatonta -
hyväntekeväisyystyötään -
mielenterveyden, ympäristön ja tasa-arvoasioiden parissa.
Rakastan naisyrittäjien tukemista. Olen harkinnut tällaista jo pitkän aikaa.
Pandemian levitessä yhä laajemmalle -
he panostivat myös rokotetasa-arvoon.
KONSERTTI ROKOTETASA-ARVON PUOLESTA
Vaimoni ja minä uskomme…
Vaimoni ja minä uskomme, ettei synnynpaikka -
saisi ratkaista sitä, kuka selviytyy.
He ryhtyivät selvittämään,
missä asioissa he voisivat itse toimia aktiivisesti -
ja missä asioissa koota toimijoita yhteen.
NAACP ja Archewell palkitsevat yhdessä digitaalisesta ihmisoikeustyöstä.
Olemme koko ajan sanoneet,
että mikäli meitä katsotaan hyvin läheltä koko ajan,
niin kohdistetaan katseet samaan suuntaan.
Ainoa väärä tapa puhua on olla sanomatta mitään.
PUHE VALMISTUVILLE
Sillä -
George Floydin elämällä oli merkitystä. Samoin Breonna Taylorin,
Philando Castilen ja Tamir Ricen elämällä.
Voi luoja.
KESÄKUU 2020
Sekä monen muun ihmisen elämällä, joista vain osan tiedämme nimeltä.
Poliisi sanoi niin. Oletteko koskaan kuulleet vastaavaa?
Joku voi kysyä, montako kertaa pitää nousta.
Nousemme niin monta kertaa, että lopulta pysymme pystyssä.
TYLER PERRYN TALO
Mitä isä tekee? Saammeko appelsiineja?
ELOKUU 2020
Hyvä. Osaatko laittaa ne koriin?
Valmiina? Ota koppi.
Hei. -Hei. Bonjour.
BIG SUR, KALIFORNIA 17. SYYSKUUTA 2022
Ryhdyimme villeiksi. Tähän on tultu.
Joko ranta on typötyhjä tai sitten siellä on kuvausryhmä.
Juuri sillä rannalla, minne menemme.
Hän on hauska.
Se on tosi lähellä.
Odotamme myös lasta.
Hyvänen aika. Katso, rakas.
Kaunista. Oma rantamme.
Juttelimme Zoomin välityksellä. He näyttivät jotenkin maireilta.
Mietin, mitä oli tekeillä. Virnuilu herätti epäilykseni.
Puhelun lopussa Meg nousi seisomaan.
Menin aivan sekaisin.
Tiesin, mitä he olivat kokeneet ennen sitä.
He toivoivat minun auttavan kertomaan maailmalle uuden elämän alusta.
Silloin tunsin olevani edes jotenkin avuksi.
Kuvien kautta pystyin tarjoamaan jonkinlaista suojaa.
PRINSSI HARRY JA MEGHAN ILOITSEVAT TOISEN LAPSEN ODOTUKSESTA
EDUSTAJA VAHVISTAA: "ARCHIESTA TULEE ISOVELI."
Julkaistuamme uutisen sain kaksi viestiä eri ihmisiltä.
Kumpikin heistä lähetti etusivukuvan ystävänpäivältä -
vuodelta 1984,
kun äitini kertoi odottavansa minua.
Olin ällistynyt.
HYMY SEN KERTOO
Sama päivämäärä oli puhdas sattuma.
Tai ehkä ei.
Heti raskausuutisen jälkeen pari on päättänyt kertoa tarinansa.
He antavat Oprah Winfreylle ensimmäisen haastattelun lähtönsä…
Miten päätös haastattelusta syntyi?
Oprah oli ottanut meihin yhteyttä asuessamme Kensingtonin palatsissa.
Muistan olleeni innoissani. Puhuimme…
Sinulle Oprah on… -Hän on Oprah!
Paljon onnea Meghan -Eikä.
Paljon onnea vaan
Kiitos.
SYYSKUU 2020
Haastattelun ajankohta siirtyi jatkuvasti.
Pääsimme rannalle. -Niin pääsimme.
Kuin tavalliset ihmiset.
Kului kokonainen vuosi.
TAMMIKUU 2021
Meillä on kanoja.
Sitten haastattelu toteutui. Keskustelu Oprahin kanssa -
oli reaktio koko vuoden tapahtumiin.
Mitä enemmän aikaa kului siitä,
kun olimme erkaantuneet hovista ja muuttaneet tänne,
sitä hämärämmäksi ihmisten käsitys lähtömme syistä muuttui.
Olimme aikoneet hakea vuoden aikana uutta suuntaa,
mutta kävikin aivan toisin.
Se oli kuin selkäsauna.
Kaikki kolme tunnetaan hyvin ympäri maailmaa.
Oprah, prinssi Harry ja Meghan Markle.
Nyt heiltä on tulossa haastattelu, josta kohistaan pitkään.
Vain päiviä ennen haastattelun ulostuloa hovi kohautti ilmoittamalla -
käynnistävänsä tutkinnan Meghania vastaan esitetyistä kiusaamissyytteistä.
Kiusaamisjutun julkaisuhetki,
jopa jutun kirjoittaneen toimittajan omien sanojen mukaan,
määräytyi Oprahin haastattelun ulostulon mukaan.
Harryn ja Meghanin edustaja kommentoi:
"Herttuatar on surullinen häntä vastaan kohdistetun hyökkäyksen takia,
etenkin oltuaan itsekin kiusaamisen kohteena,
ja on sitoutunut tukemaan traumoja kokeneita ihmisiä.
Kyseessä on laskelmoitu lokakampanja, joka perustuu valheellisiin väittämiin."
Oli ilmiselvää, että hovissa vallitsi aito paniikki.
Parilla on jo pitkään ollut kireät välit palatsin henkilökunnan -
eli Dianan sanoin "harmaapukujen" kanssa.
Nyt riita kiehuu yli Oprah Winfreyn haastattelun vuoksi.
En osaa edes kuvitella, mitä äitini joutui yksinään käymään läpi.
Instituution harjoittama psykologinen manipulaatio -
on aivan käsittämätöntä.
Siksi on ilmiselvää, miksi kaikki meni juuri näin.
Jos kertoo vallanpitäjistä totuuden, näin he vastaavat.
Tänään he kertovat ensimmäistä kertaa oman tarinansa.
Haastattelun tarkoitus ei ollut niinkään oikoa valheita -
vaan kertoa itse asioista, joista muut olivat kertoneet.
Kysyit, oliko kaikki sellaista, miltä se näyttää.
Kokemukseni perusteella sanoisin, ettei sinne päinkään.
Olimme luomassa jotain ja lähdössä uudelle polulle,
mutta ensin oli pakko käydä joitakin asioita läpi.
Miten kaikki hoidettiin? Pyydettiinkö teitä olemaan hiljaa?
Mitkä ohjeet saitte lehdistön suhteen?
Kaikille läheisilleni -
annettiin selkeä ohje heti seurustelumme paljastuttua.
"Älä kommentoi." Noudatimme ohjetta. Tein kaiken, mitä he käskivät. Tietenkin.
Asia esitettiin niin, että he suojelisivat minua.
Käytiinkö hovissa keskustelua siitä,
kuinka tumma vauvanne iho olisi?
Sitä keskustelua en aio jakaa ikinä.
Sanoit podcastissa, että siitä tuli lähes sietämätöntä.
Se herätti. Se kuulosti siltä, että mielenterveytesi horjuisi.
Mitä oikein tapahtui?
Istuin valveilla öisin ja mietin,
miten sellaiset lehtijutut olivat mahdollisia.
En lukenut niitä,
mutta oli melkein pahempaa nähdä niiden vaikutus -
äitiini tai ystäviini, jotka joskus soittivat itkien,
koska näkivät, miten suojaton olin.
Tajusin, että kaikki tapahtui vain siksi, että hengitin.
En halunnut olla enää elossa.
Emme nähneet sitä ennen kuin koko maailma näki sen. Se on kiinnostavaa.
Ajattelin, että avoimuuteni -
masennuksesta ja siitä, kuinka pahaksi tilanne meni,
olisi haastattelun tärkein anti.
Kiitos, että luotitte minuun ja sain jakaa tarinanne.
Kiitos, että saimme kertoa tarinamme. -Kiitos.
Voi luoja.
Sen sijaan puheenaiheeksi nousikin ihonväri ja rasismi.
PÄIVÄ OPRAHIN HAASTATTELUN ILMESTYMISEN JÄLKEEN
Hei, äiti. -Hei, mitä kuuluu?
Ei kummempia. Missä olet?
Tulin juuri kävelyttämästä koiraa.
Kiva. Onko talosi luona menoa? Onko siellä ketään?
Ei. Itse asiassa ei. -Hyvä.
Se on mukavaa. Olen ylpeä sinusta. Et ole ansainnut näitä ikäviä juttuja.
Saan valtavasti viestejä, joissa ihmiset osoittavat tukeaan -
sinulle ja kehuvat, miten hienosti olet kestänyt kaiken.
Kiitos.
Pysy vahvana.
Kiitos. Pysyn.
Rakastan sinua. -Niin minäkin sinua.
Heippa. -Heippa.
Beyoncé laittoi viestin.
Mukavaa.
Älä viitsi. -Muuten vain.
Kyseli vain kuulumisia.
En voi vieläkään uskoa, että hän tietää, kuka olen.
Soita hänelle.
Hän sanoo, että toivoo minun tuntevan oloni turvalliseksi.
Hän ihailee ja kunnioittaa rohkeuttani -
ja uskoo, että tehtäväni on parantaa ylisukupolvisia haavoja.
Hyvin sanottu.
Oletteko puhunut veljenne kanssa?
En vielä, mutta aion kyllä.
Onko kuninkaallinen perhe rasistinen? -Ei, perhe ei ole rasistinen.
Mitä mieltä olitte haastattelusta?
Kiitos kaikille.
Mietin ohjelmaa katsoessani,
että Meghan jätti paljon sanomatta.
Hän teki niin, koska hän on tyylikäs ja hienotunteinen nainen.
Hei. -Hei.
Hovi julkaisi lausunnon, mutta en ole lukenut sitä.
Otan sen esille.
"Palatsi julkaisee lausunnon Hänen Majesteettinsa nimissä.
Koko perhe on surullinen kuultuaan,
miten vaikeita viime vuodet ovat olleet Harrylle ja Meghanille.
Esiin nostetut aiheet, etenkin mahdollinen rasismi, ovat huolestuttavia.
Muistikuvat voivat olla eroavaisia,
mutta huolet otetaan vakavasti ja perhe käsittelee ne yksityisesti.
Harry, Meghan ja Archie pysyvät aina rakastettuina perheenjäseninämme."
Mikä se on?
Oho.
H sai juuri tekstiviestin. Veljeltään.
Selvä. Jätän teidät hoitamaan sen. -Jutellaan myöhemmin.
Kiitos. Nähdään perjantaina. Heippa. Kiitos.
Tietäisinpä, mitä tehdä. -Haukataan happea ja päätetään sitten.
PÄÄSIÄINEN 4. HUHTIKUUTA 2021
Laitetaan ne erillisiin pikkukasseihin. Voimme hajottaa ja hallita.
Hei, isoäiti. Onko päätetty, mikä reitti valitaan?
Minusta järkevintä on aloittaa täältä.
Sillan luota. -Niin.
Eli alas tuolta… -Mennään ulos ja…
Takaisin siltaa pitkin ja sitten pikkusillan luokse.
Loistavaa. Valmista. Helppoa. Tämän takia olen naimisissa.
Vain tämän takiako? -Yksinkertaisuuden takia.
Tulkaa, perhe. Mennään.
LONTOO 9. HUHTIKUUTA 2021
LEPÄÄ RAUHASSA PRINSSI PHILIP EDINBURGHIN HERTTUA
Isoisäni ajeli aina mustalla taksilla ympäri Lontoota.
Kaikki mustat taksit ovat -
kokoontuneet The Mallille Buckinghamin palatsin ulkopuolelle.
Näetkö tästä?
Joka ikinen Lontoon musta taksi näyttää osoittavan kunnioitustaan.
Mitä sanotte? Uskomatonta.
Uskomatonta, eikö vain?
Mukava ele.
Miten kello voi olla kymmentä vaille 12?
Olen selvitellyt nettisivuilta,
miten karanteeniaikaa voi saada lyhennettyä.
Testin voi tehdä aikaisintaan viisi päivää laskeutumisen jälkeen.
Sinun pitää lähteä huomenna. Teet testin perjantaina.
Voinko lähteä huomenna? -Voit.
Selvä.
Sama lento. Maddie puhuu juuri lentoyhtiön kanssa.
"Isoisäni oli velvollisuudentuntoinen mies, joka arvosti hyvää huumoria.
Hänet muistetaan pisimpään hallinneen monarkin puolisona,
ansioituneena palvelijana, prinssinä ja herttuana.
EDINBURGHIN HERTTUA 1921–2021
Minulle hän oli isoisä.
Grillimestari, vitsiniekka ja rääväsuu loppuun asti."
Harryn kunnioitus isoisäänsä kohtaan oli -
hyvin syvää, ja monet ominaisuudet,
joita itse rakastan Harryssa, kuvaavat myös hänen isoisäänsä.
Kyky saada ihmiset rentoutumaan,
hauskuus ja lupsakkuus lienevät isoisän peruja.
Tiedän, että hän ihaili isoisäänsä suuresti.
Arkun perässä käveleminen -
toi varmasti pintaan monenlaisia tunteita.
En osaa sanoa siitä sen enempää, mutta varmasti niin kävi.
Olin onnellinen isoisäni puolesta.
Hän sai lähteä rauhallisesti ja tyytyväisenä.
Kerro paluustasi.
Millaista se oli?
Se oli vaikeaa.
Oli vaikea viettää aikaa ja keskustella veljeni ja isäni kanssa,
jotka edelleen -
pitäytyivät samassa virheellisessä tulkinnassa tilanteesta.
Emme olisi halunneet puhua asiasta hautajaisissa, mutta puhuimme silti.
Olen joutunut hyväksymään sen,
että meille tuskin koskaan esitetään aitoa anteeksipyyntöä.
Vaimoni ja minä jatkamme eteenpäin. Keskitymme siihen, mitä on tulossa.
Kaikki hyvin. Onko jo nälkä? Saat maitoa.
Hei, Lili.
4. KESÄKUUTA 2021
Kaikki tuntui jotenkin täydelliseltä, kun saimme Lilibetin.
Ihmiset ymmärsivät, että meitä oli riepoteltu aika lailla -
ja että muiden vanhempien tavoin -
kaipasimme vauvan syntymän jälkeen omaa rauhaa.
Aikaa hoivata ja käpertyä yhteen.
Niin me teimmekin taaperovahvistuksen kera.
Kukkia äidille. Kiitos. Saanko suukon?
Tällä hetkellä näen Archiessa paljon vaimoni piirteitä.
Ja näen paljon äitiäni Lilissä.
Hän näyttää Spencereiltä. Hänellä on samanlaiset siniset silmät.
Hyvin siniset silmät.
Hieman punertavat kullanväriset hiukset.
Hupsis. Käveletkö sinä?
Soittelimme usein ja juttelimme mukavia.
Kerran he kuulostivat vakavilta ja mietin, mistä oli kyse.
He kysyivät, ryhtyisinkö Lilin kummisedäksi.
Sulattelin asiaa hetken.
Sitten vastasin, että se olisi suuri kunnia.
Puhelun jälkeen mietin hetken ja soitin takaisin. Halusin kysyä,
oliko tarkoitus lähteä Britanniaan -
isoon hovin kirkkoseremoniaan, sillä en halunnut lähteä.
Ehdotin pientä yksityistilaisuutta täällä.
He voisivat tarvittaessa pitää siellä toisen.
He luovat oman perheen.
Ystävät voivat olla osa perhettä.
He voivat luoda jotain uutta, ja toivottavasti joskus -
kummatkin suvut ymmärtävät, että kyse on aidosta rakkaudesta.
Archie, tuletko puhaltamaan kynttilät?
Eugenie on kaupungissa.
PRINSESSA EUGENIE HARRYN SERKKU
Missä me olemme? -Super Bowlissa.
Ota hänet kiinni, Eugenie!
Housut putoavat.
Hyvä.
Archie juoksentelee täällä iloisena. Tämä on hänen maailmansa.
Hän vietti vain viisi kuukautta Windsorissa.
Archien ja Lilin koti on täällä.
"Lähde nyt pois."
Ja meidän kotimme.
Teen lasteni kanssa asioita, joita en voisi Briteissä tehdä.
YSTÄVÄN ASUNTO, NEW YORK MARRASKUU 2021
Hän on syventynyt johonkin lakiaiheiseen sähköpostiin.
Meghanin juttu Associated Newspapersia vastaan oli kestänyt vuosia.
Vuoden 2021 alussa tuomari totesi,
että oikeussaliin asti ei tarvitse mennä.
Hän päätti ratkaista asian Meghanin hyväksi.
Associated valitti päätöksestä, mikä oli odotettavissa.
Nähdäksemme kyse oli vain tarpeesta saada lisää klikkiotsikoita.
Kun tämä alkoi, minulla ei ollut lapsia.
Nyt olen saanut kaksi lasta ja menettänyt yhden. Ja juttu on vieläkin vireillä.
Olimme juuri menossa hovioikeuteen,
kun eräs henkilö Cambridgen herttuan tiimistä -
tuli antamaan todistajanlausunnon, jota ei olisi tarvittu.
MEGHANILLA UUSIA HAASTEITA
Surullista kyllä, hän ei olisi voinut antaa lausuntoa -
ilman työnantajansa lupaa.
Lehti on vedonnut alusta asti siihen,
että kirje ei ollut yksityinen,
koska Meghan näytti luonnoksen kirjeestä lehdistösihteerilleen.
He myös viestittelivät asiasta.
Viesteissä Meghan oli todennut ymmärtävänsä, että kirjeluonnos -
saattaa vuotaa eteenpäin.
Hoidetaan se myöhemmin. -Miten me sen hoidamme?
Hän työskentelee Harryn veljelle.
Se… tiedän.
En vain… Hän on sinun veljesi. -Jep.
En aio sanoa mitään veljestäsi, mutta se on ilmiselvä asia.
Kaiken huipuksi he yrittävät takuulla peitellä sitä.
"Jason, Meghanin ja Harryn entinen neuvonantaja…"
Miksi hänestä puhutaan teidän neuvonantajananne -
eikä veljesi työntekijänä?
Siksi asun nykyään toisessa maassa.
Hovin viestintätiimit yrittävät jatkuvasti päihittää toisensa.
Sopimus eli symbioottinen suhde hovin ja lehdistön välillä -
toimii juuri näin.
Manipuloiko Meghan mediaa?
Kiitos myös tekstiviesteistänne.
ER kirjoittaa: "Tietenkin manipuloi. Niin pitääkin. Media manipuloi meitä".
Chrisin mukaan hän haluaa pitää ohjat itsellään…
Kiitos.
Haluan kysyä oikeusjutusta.
Mitä ajattelette tilanteesta ja yksityisyyskysymyksistä?
Prosessi on raskas, mutta seison asiani takana.
Se on pääasia sekä tässä tapauksessa että muussa, josta tänään puhuimme.
Se ei ole helppoa, mutta kun tietää, että on toimittu väärin,
vääryys tulee pyrkiä korjaamaan.
JOULUKUU 2021
Kello on kaksi aamuyöllä.
Soitamme Isoon-Britanniaan tiimillemme,
joka kertoo hovioikeuden ratkaisun.
Nopea kommentti, kun odotamme Jennyn soittoa.
Miltä sinusta tuntuu? -On vähän etova olo. En tiedä.
Tiedän, että tiimi on luottavainen. Haluan vain, että tämä on ohi.
Hei. Onneksi olkoon.
Voi, Jenny. Kiitos, ettet pantannut tietoa.
Kiitos, ettet odotuttanut.
Miltä nyt tuntuu?
En tiedä. Ehkä syön nyt lähettämääsi jäätelöä.
Helvetin hienoa!
Kaikella tapaa ihan mahtava ja sensaatiomainen uutinen.
Sinä teit sen, ja H myös!
Olen vitsaillut, että H ottaa kohta oikeuden omiin käsiinsä,
mutta Kaliforniassahan kuuluu vain ottaa lunkisti.
Meghan Markle voitti juttunsa, ja lehti joutui myöntämään erheensä.
Suoranaista anteeksipyyntöä lehdeltä ei herunut,
mutta tappionsa se sentään myönsi.
Todistajanlausunnolla ei ollut mitään laillista merkitystä jutussa.
Se itse asiassa vahvisti Meghanin puheet siitä,
että kirjettä ei koskaan tarkoitettu julkaistavaksi.
Lausunto annettiin, koska se saattaisi vaikuttaa -
Meghanin maineeseen haitallisesti.
Haluttiin luoda vaikutelma, että Meghan oli valehdellut.
Eikä hän ollut.
Kuten on useasti osoitettu,
brittimedialle on kannattavaa, jos se haastetaan oikeuteen.
Se lypsää kanteilla rahaa ja tekee niistä valtavan sirkuksen,
kuten meidän tapauksessamme.
Meidän resursseillamme koimme velvollisuudeksemme nousta vastarintaan.
ARCHEWELLIN ENSIMMÄISET JOULUJUHLAT JOULUKUU 2021
Hauska tavata. Kiitos. -Samoin.
Menkää siitä oikealle. -Kiitos.
Hei. -Hei vaan.
Kaikki ovat hienoina. Onneksi en laittanut farkkuja.
Meillä on hyvä ystävä, joka aina uutenavuotena -
kiertää pöydän ympäri ja kysyy kaikilta omaa sanaa alkavalle vuodelle.
Kun mietin ensimmäistä kertaa, minkä sanan valitsisin, mieleeni tuli -
rauha, sillä toivoin rauhaa.
Sitten tajusin, etten saisi rauhaa ilman totuutta. Vuoden sanani oli totuus.
Hyvää loppuvuotta. -Hyviä pyhiä.
Kiitos teille. -Kippis. Rickin vuoro.
Seuraavana vuonna piti taas valita sana.
Totuuksia oli vihdoin saatu kuulla.
Mutta se ei tuonut meille rauhaa. Joten valitsin sanaksi rauhan.
Silloin kaipasin kovasti rauhaa,
ja omansa ottaminen takaisin on yksi keino saada rauha.
Kun on menettänyt ison osan itsestään,
tiensä takaisin voi löytää -
niiden ihmissuhteiden ja asioiden kautta, jotka ovat aidointa itseämme.
Ashleigh oli minulle tärkeä.
Hän palasi takaisin elämääni viime vuoden lopussa.
Hei!
Heippa. Hei, tyttövauva.
Lähetin hänelle viestin.
Hän oli heti valmis tapaamaan uudestaan.
Kaipasin sinua. Olet jo iso.
Hyvä. Teetkö kurpitsamuffinsseja?
Olin heillä jouluna.
Reunoja myöten. Kaikki sekaisin.
Olin kauan poissa Archien elämästä, mutta sitä ei oikeastaan huomaa.
Löysimme heti tietynlaisen yhteyden.
Saan seurata lasten varttumista.
Koen olevani osa heidän elämäänsä. Se tuntuu todella hyvältä.
Täällä on lisää. -Tomaatteja.
Täällä! -Sinun tomaattejasi.
Katso tuota. Onpa iso.
Erityisen ihanaa täällä on vapaus -
olla perheen kanssa ihmisten ilmoilla.
Mennään katsomaan hevosia.
Haluan, että lapsemme voivat liikkua vapaasti ja matkustaa.
Että he saavat rakastua. Haluan, että he ovat onnellisia.
Lapsi näkee maailman sellaisena kuin se ihannetilanteessa olisi.
Lapsen ei tarvitse murehtia aikuisten asioita.
Pallo. -Pallo.
Taasko? -Taas.
Kaipaatko jotain elämästäsi osana instituutiota?
Kyllä. Kaipaan hassuja sukutapaamisia,
kun kokoonnuimme saman katon alle tiettyinä vuodenaikoina.
Kaipaan sitä.
Instituutio on Britanniassa. Kaipaan sitä maata ja ystäviäni.
Olen menettänyt ystäviä tässä prosessissa.
Tulin tänne, koska olin muuttunut.
Muutuin niin paljon, että kasvoin erilleni instituutiosta.
Oli ilmeisin vaihtoehto muuttaa tänne.
Uskon, että äitini olisi saattanut päätyä asumaan tänne.
Ehkä.
Harry kaipasi aina yksinkertaisempaa elämää.
Tavallisempaa elämää.
Perhe-elämää vaimon, lasten ja koirien kanssa.
Elämää, jossa mietitään, mitä on ruoaksi -
ja mitä on ohjelmassa seuraavana päivänä.
Hän ei ollut saanut kokea sellaista.
Oma koti kullan kallis.
Olen joskus ollut vihainen, mutta en voi oikeastaan olla vihainen,
sillä koen, että olemme juuri siellä, mihin kuulumme.
Pääsimme toiselle puolelle.
Ympyrä voi sulkeutua tavalla, jota ei olisi osannut kuvitella.
Pidin hääjuhlassamme puheen.
Se ei kai ole brittihäissä tyypillistä. -Ei todellakaan.
Puhe on minulla puhelimessa. Luenko sen? -Puhelimestako?
Pystynköhän lukemaan? -Kokeile.
"Miksi siis halusin puhua tänään? Ensinnäkin viime kerrasta on aikaa."
Tuolle naurettiin.
"Ennen kaikkea haluan jakaa tarinan,
jonka kirjoitin rakkaastani ja siitä, miten tapasimme.
Tarinaa voisi kutsua moderniksi saduksi.
Olipa kerran tyttö Los Angelesista. Jotkut sanoivat häntä näyttelijättäreksi.
Ja poika Lontoosta.
Jotkut sanoivat häntä prinssiksi.
Ne jotkut taisivat erehtyä,
sillä tämä tarina kertoo pojasta ja tytöstä, jotka oli tarkoitettu yhteen.
He tapasivat 3. heinäkuuta 2016 Lontoossa. He nauroivat loputtomiin.
Seuraavana päivänä poika toi leivoksia heinäkuun 4. päivän kunniaksi.
'Katkeransuloinen juhla', poika sanoi. Ironista oikeastaan.
Tytön kotimaa irtaantui pojan kotimaasta,
mutta he tiesivät, etteivät tahdo irtaantua toisistaan."
HALUAN TÄTÄ KANSSASI
LAITOIN LIIKAA SUOLAA. ANTEEKSI, RAKASTAN SINUA
"Kuukauden etäsuhteen jälkeen he asettuvat Botswanan hiljaisuuteen.
Heidän mieliinsä hiipii hetkittäin huolia,
mutta he päättävät kohdata maailman yhdessä.
He rakastivat, hoitivat puutarhaa, nauroivat -
ja keräsivät rutkasti lentopisteitä.
Kun ajat olivat vaikeita, he pitivät toisistaan tiukemmin kiinni.
'Mikään ei erota meitä', he sanoivat. 'Tämä rakkaus taistelisi.'
Arvostan ja kunnioitan sinua, aarteeni.
Perhettä, jonka luomme ja rakkaustarinaamme, joka kestää ikuisesti."
Hän kiipeää mielellään mutta vihaa alastuloa.
Ei ole enää pitkä matka. -Mitä?
"Pyydän teitä nostamaan maljan ihmeelliselle varmuudelle siitä,
että elämä alkaa nyt.
Ja tiedolle, että lopulta rakkaus voittaa aina."
JASON KNAUFIN EDUSTAJA KOMMENTOI VÄITETTÄ -
PRINSSI WILLIAMIN HYVÄKSYMÄSTÄ TODISTAJANLAUSUNNOSTA -
TOTEAMALLA VÄITTEEN VALHEELLISEKSI.
OIKEUSJUTUN MOLEMMAT OSAPUOLET PYYSIVÄT HÄNTÄ TODISTAMAAN,
JA HÄN TODISTI NEUTRAALISSA ROOLISSA.
SUSSEXIN HERTTUATTAREN EDUSTAJAT KIISTÄVÄT KNAUFIN VÄITTEEN.
HERTTUATAR EI PYYTÄNYT KNAUFIA TODISTAMAAN -
EIKÄ USKO KNAUFIN PYSYNEEN NEUTRAALINA -
OLLESSAAN CAMBRIGDEN HERTTUAN JA HERTTUATTAREN PALVELUKSESSA.
Tekstitys: Jaana Puhakainen